বর্ধমানের কালনায় এক ব্যক্তিকে কুপিয়ে খুন, ধৃত মহিলা

রাজকুমার ঘোষ (কালনা), বর্ধমান: দিনদুপুরে প্রকাশ্য রাস্তায় রক্তারক্তি কাণ্ড। এক ব্যক্তিকে কুপিয়ে খুন এক মহিলার। বুধবার দুপুরে হঠাৎ করেই এক মহিলা ওই ব্যক্তির উপর ধারালো অস্ত্র দিয়ে একের পর এক কোপ দিতে থাকে।

রাস্তা দিয়ে পথ চলতি মানুষেরা এমন দৃশ্য দেখে হতবাক হয়ে যান। সকালে কালনার (Kalna) রানী বন্দর (rani bandar) এলাকায় এমনই এক ঘটনাকে কেন্দ্র করে চাঞ্চল্য ছড়ায়। ঘটনার পর অভিযুক্ত মহিলাকে আটক করেছে পুলিশ।

আরও পড়ুন: বার্ড ফ্লু নিয়ে কড়া নজরদারি কলকাতা পুরসভার

জানা গিয়েছে, মৃত ওই ব্যক্তির নাম শামীম মন্ডল (Shamim Mondal)।তার বাড়ি কপুরডাঙ্গা (Kapurdanga) এলাকায়। তার পরিবার সূত্রে জানা গিয়েছে ওই মহিলাকে তিনি দিদি পাতিয়ে ছিলেন। গতকাল ওই মহিলা বাড়ি এসে তাকে হুমকিও দেয় বলে অভিযোগ।

এমনই এক পরিস্থিতির পর আজ বুধবার আনুমানিক বেলা এগারোটা নাগাদ ওই ব্যক্তিকে কুপিয়ে খুন করে ওই মহিলা। তবে কি কারণে এত নৃশংসভাবে খুন তা এখনও জানা যায়নি। ঘটনার তদন্ত শুরু করেছে পুলিশ।

দেখুন অন্য খবর: